
ΑΘΗΝΑ ...........18/4/13........

             ΚΕΝΤΡΙΚΗ ΕΝΩΣΗ                                                                       Αριθμ. Πρωτ : 1186 

             ΔΗΜΩΝ ΕΛΛΑΔΑΣ

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΣΥΜΜΕΤΟΧΗ ΣΕ ΠΡΟΧΕΙΡΟ ΜΕΙΟΔΟΤΙΚΟ ΔΙΑΓΩΝΙΣΜΟ

Για:

«ΤΗΝ ΠΡΟΜΗΘΕΙΑ ΣΥΝΔΕΣΕΩΝ ΚΙΝΗΤΗΣ ΤΗΛΕΦΩΝΙΑΣ»

προϋπολογισμού 58.000,00 € πλέ[image: image1]ον Φ.Π.Α.

Σας αποστέλλουμε περίληψη της ανωτέρω πρόσκλησης για συμμετοχή σας στον διαγωνισμό.

Το πλήρες κείμενο της διακήρυξης το αποστέλλουμε στην ηλεκτρονική σας δ/νση, και, εφόσον επιθυμείτε, μπορείτε να το παραλάβετε και από τα γραφεία μας κατά τις εργάσιμες ημέρες και ώρες.  

                                                                                      Ο Γενικός Διευθυντής

                                                                                    Παναγιώτης Βασιλείου

  ΑΘΗΝΑ ........18/4/13........

             ΚΕΝΤΡΙΚΗ ΕΝΩΣΗ                                                                                   Αριθμ. Πρωτ.: 1186
             ΔΗΜΩΝ ΕΛΛΑΔΑΣ

ΠΕΡΙΛΗΨΗ

ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΣΥΜΜΕΤΟΧΗ ΣΕ ΠΡΟΧΕΙΡΟ     ΜΕΙΟΔΟΤΙΚΟ ΔΙΑΓΩΝΙΣΜΟ

Για:

«ΤΗΝ ΠΡΟΜΗΘΕΙΑ ΣΥΝΔΕΣΕΩΝ ΚΙΝΗΤΗΣ ΤΗΛΕΦΩΝΙΑΣ»

προϋπολογισμού 58.000,00 € πλέον Φ.Π.Α.

Αναθέτουσα αρχή:

Η Κεντρική Ένωση Δήμων Ελλάδος (ΚΕΔΕ), ΝΠΙΔ, Γενναδίου 8 & Ακαδημίας 65, (6ος όροφος), 106 78 Αθήνα, προβαίνει σε πρόχειρο μειοδοτικό Διαγωνισμό, παροχής υπηρεσιών, με κριτήριο ανάθεσης την χαμηλότερη τιμή, που διέπεται από τις διατάξεις του ελληνικού δικαίου και διενεργείται σύμφωνα με τις προβλέψεις του Ενιαίου Κανονισμού Προμηθειών ΚΕΔΚΕ & ΤΕΔΚ (ΦΕΚ 2015/Β/17.09.2009) και συμπληρωματικώς του Π.Δ. 118/2007 «Κανονισμός Προμηθειών Δημοσίου» (ΦΕΚ Α’ 150), σε συνδυασμό και με την παράγραφο 13, υπό στοιχ. VIII του άρθρου 2 του Ν.2286/1995, των διατάξεων του Ν.4013/2011 και σύμφωνα με τους όρους της προκήρυξης, για την επιλογή αναδόχου της προμήθειας συνδέσεων κινητής τηλεφωνίας. Ο συνολικός προϋπολογισμός του διαγωνισμού ανέρχεται στο ποσό των πενήντα  οκτώ χιλιάδων ευρώ (€ 58.000,00) πλέον ΦΠΑ.

Αντικείμενο της Σύμβασης:

Ο διαγωνισμός αφορά στην προμήθεια πενήντα δύο γραμμών κινητής τηλεφωνίας και τεσσάρων γραμμών internet DATA και συγκεκριμένα:

· Παροχή 52 γραμμών κινητού τηλεφώνου
· Παροχή 4 γραμμών internet DATA 5 GB με δωρεάν εξοπλισμό

· Απεριόριστες κλήσεις προς τα ενδοεταιρικά κινητά τηλέφωνα , ανά σύνδεση

· Απεριόριστες κλήσεις προς τα εθνικά δίκτυα σταθερής τηλεφωνίας (ΟΤΕ και εναλλακτικών παρόχων)

· Τουλάχιστον (min) 1000 λεπτά / μήνα ομιλίας προς κινητά τηλέφωνα του κάθε δικτύου των εταιριών παρόχων
· Τουλάχιστον 400 SMS / μήνα προς κινητά όλων των παρόχων (συμπεριλαμβανομένων και υπηρεσιών πληροφόρησης) 

· Τουλάχιστον 0,5  GB για internet (πλοήγηση, email , κ.λπ) 

· Δυνατότητα διαχωρισμού λογαριασμού κάθε σύνδεσης, για τις επιπλέον των ανωτέρω καλύψεων, χρεώσεις των χρηστών. Σε περίπτωση δε μη πληρωμής του λογαριασμού του χρήστη, εντός του προβλεπόμενου από τον ανάδοχο χρόνου, να διακόπτεται αυτόματα η σύνδεση.
· Δυνατότητα επιδότησης συσκευής smartphone 
Επισημαίνεται ότι :
1.Το ποσόν της επιδότησης συσκευής, σε περίπτωση που δεν χρησιμοποιηθεί, θα πιστώνεται στην ΚΕΔΕ.
2. Ο παρών διαγωνισμός αφορά σε όλες τις συνδέσεις που ισχύουν κατά την ημερομηνία προκήρυξης αυτού.
Στον διαγωνισμό μπορούν να συμμετάσχουν:

Όσοι καλούνται από την αναθέτουσα αρχή διά της παρούσης πρόσκλησης εκδήλωσης ενδιαφέροντος και συγκεκριμένα οι τρεις εθνικοί πάροχοι υπηρεσιών κινητής τηλεφωνίας, οι οποίοι είναι κάτοχοι αδειών πανελλήνιας εμβέλειας, με πληθυσμιακή κάλυψη τουλάχιστον 98%, ήτοι οι εταιρείες COSMOTE, VODAFONE και  WIND.
Η διάρκεια της σύμβασης ανάθεσης στον ανάδοχο, που θα προκύψει από τον παρόντα διαγωνισμό, είναι ετήσια, αρχίζει δε από τη λήξη της διάρκειας όλων των συνδέσεων της αναθέτουσας αρχής, ήτοι από 1/7/2013.
Η προθεσμία για την υποβολή των προσφορών λήγει 10/5/13 ώρα 12:00

Τρόπος και τόπος υποβολής των προσφορών: 

Οι προσφορές υποβάλλονται είτε αυτοπροσώπως ενώπιον της αρμόδια Επιτροπής στα γραφεία της Αναθέτουσας Αρχής (ΚΕΝΤΡΙΚΗ ΕΝΩΣΗ ΔΗΜΩΝ ΕΛΛΑΔΟΣ, Γενναδίου 8 & Ακαδημίας 65,  6ος όροφος, Τ.Κ. 106 78 Αθήνα), μέχρι την ανωτέρω καταληκτική ημ/νια και ώρα είτε αποστέλλονται στο Πρωτόκολλο της ΚΕΔΕ μέχρι την προηγούμενη ημέρα διενέργειας του Διαγωνισμού, ήτοι έως 9/5/2013 και ώρα 15.00. Προσφορές που υποβάλλονται εκπρόθεσμα δεν παραλαμβάνονται και απορρίπτονται ως απαράδεκτες. Η αποσφράγισή τους θα γίνει στα γραφεία της ΚΕΔΕ, 6ος όροφος, από την αρμόδια Επιτροπή Διενέργειας και Αξιολόγησης του Διαγωνισμού την  10/5/13 ημέρα Παρασκευή  και ώρα 12.00, στην οποία μπορούν να παρίστανται οι νόμιμοι εκπρόσωποι των συμμετεχόντων. Κατά την ίδια συνεδρίαση και μετά την αποσφράγιση και έλεγχο των φακέλων δικαιολογητικών, θα ανοιχθούν και οι οικονομικές προσφορές.  

Οι προσφορές θα πρέπει να έχουν συνταχθεί στην ελληνική γλώσσα. 

Απαιτούμενες εγγυήσεις:

Για την συμμετοχή στη διαδικασία απαιτείται – επί ποινή αποκλεισμού -  η κατάθεση Εγγυητικής Επιστολής Συμμετοχής στο διαγωνισμό, ποσού που αντιστοιχεί στο 5% του συνολικού ποσού της προϋπολογισθείσας δαπάνης μη συμπεριλαμβανομένου του ΦΠΑ, η οποία θα έχει εκδοθεί από νομίμως λειτουργούσα και αναγνωρισμένη στην Ελλάδα Τράπεζα ή από Τράπεζα που λειτουργεί νόμιμα σε οποιοδήποτε κράτος - μέλος της Ευρωπαϊκής Ένωσης, του Ε.Ο.Χ. ή του Π.Ο.Ε. και σύμφωνα με όσα αναλυτικά περιγράφονται στο κείμενο της Προκήρυξης.
Κύριοι όροι πληρωμής:

Η Αναθέτουσα Αρχή θα καταβάλει το τίμημα μηνιαίως.
Η πληρωμή του Αναδόχου θα γίνεται με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις και την Προκήρυξη.

Ελάχιστη απαιτούμενη χρονική διάρκεια ισχύος της προσφοράς:

Οι προσφορές ισχύουν και δεσμεύουν τους διαγωνιζόμενους για ενενήντα (90) ημέρες  από την επόμενη ημέρα της καταληκτικής ημερομηνίας υποβολής τους

Όροι συμμετοχής:

Οι ενδιαφερόμενοι για να συμμετάσχουν στον Διαγωνισμό θα πρέπει να υποβάλλουν Φάκελο Εκδήλωσης Ενδιαφέροντος (όπως αναλυτικά περιγράφεται στο κείμενο της Διακήρυξης), που θα περιλαμβάνει δύο σφραγισμένους υποφακέλους με:

(α) Δικαιολογητικά – Εγγυητική Επιστολή
(β) Οικονομική προσφορά

 Παραλαβή Προκήρυξης:

Το αναλυτικό κείμενο της Προκήρυξης θα αποσταλεί στην ηλεκτρονική δ/νση των προσκαλουμένων να συμμετάσχουν στον διαγωνισμό. Οι ενδιαφερόμενοι δύνανται να παραλάβουν την Προκήρυξη (χωρίς πληρωμή) και από τα γραφεία της ΚΕΔΕ, Γενναδίου 8 & Ακαδημίας 65, Τ.Κ. 106 78 (Αθήνα), 6ος  όροφος, κατά τις εργάσιμες ημέρες και ώρες, με σχετική εξουσιοδότηση από τον εκπρόσωπο του ενδιαφερόμενου, στην οποία θα καταγράφονται τα πλήρη στοιχεία του νομικού προσώπου (επωνυμία, διεύθυνση, τηλέφωνο, fax, e-mail) καθώς και του φυσικού προσώπου, υπεύθυνου για την επικοινωνία με την ΚΕΔΕ για το διάστημα έως την υποβολή της εκδήλωσης ενδιαφέροντος.

Η ΚΕΔΕ διατηρεί το δικαίωμα να τροποποιήσει μέρος ή το σύνολο των όρων της παρούσας, αν αυτό κριθεί απαραίτητο. Η ΚΕΔΕ διατηρεί επίσης το δικαίωμα να τερματίσει τη διαδικασία οποιαδήποτε στιγμή, αν η εξέλιξή της κριθεί ασύμφορη.
Οι συμμετέχοντες του διαγωνισμού δεν διατηρούν και παραιτούνται από οποιαδήποτε αξίωση έναντι της ΚΕΔΕ ανεξάρτητά από το λόγο της ματαίωσης.

Οι υποψήφιοι, με τη συμμετοχή τους στον παρόντα Διαγωνισμό, αποδέχονται όλους τους όρους της παρούσας. 

Επίσης, επισημαίνεται ότι η παρούσα Πρόσκληση δεν μπορεί να χρησιμοποιηθεί ως βάση απαιτήσεων οποιασδήποτε μορφής από τους ενδιαφερόμενους ή ως προσύμφωνο ή ως μνημόνιο συνεργασίας ή δεσμευτική επιστολή προθέσεων.

Για πρόσθετες πληροφορίες / διευκρινίσεις, οι ενδιαφερόμενοι μπορούν να απευθύνονται εγγράφως στην ΚΕΔΕ με το αρμόδιο στέλεχος κ. Γαβρίλη Κουγιανό, τηλ.: (+30) 213 214 75 00, e-mail: kougianos@kedke.gr .

                                                                                            Ο Γενικός Δ/ντής

                                                                     Παναγιώτης Βασιλείου
















